stanford-oval/wikipedia huggingface dataset:
Kaarlo Ponsén
Elämä ja ura

Urjalan Menosen kylän Metsä-Mattilan talossa syntynyt Ponsén oli perustamassa Nuutajärven Esaa vuonna 1916. Sisällissodan jälkeen Ponsén asui Raumalla edustaen Rauman Toivetta vuoteen 1926 saakka, jolloin hän muutti Helsinkiin ja siirtyi Käpylän Urheilijoihin. Vuosina 1927–1928 Ponsén työskenteli rakennusmiehenä Varkaudessa ja opasti samalla paikallisia painijoita.
Keväällä 1928 sosialidemokraattien johtama TUL:n liittoneuvosto otti kielteisen kannan Moskovan spartakiadeihin osallistumiseen. Liiton kommunistiurheilijat halusivat kiellosta huolimatta mukaan ja kesäkuussa he perustivat osanottoa valmistelleen spartakiaditoimikunnan, jonka puheenjohtajaksi Ponsén valittiin. Elokuussa 1928 pidetyissä kisoissa hän toimi TUL:n joukkueenjohtajana, ja voitti kreikkalais-roomalaisen painin raskaan sarjan selättämällä kaikki 15 vastustajaansa. Spartakiadien jälkeen Ponsén jäi Neuvostoliittoon vielä kahdeksi kuukaudeksi toimien eri puolilla maata kiertäneen TUL:n jalkapallojoukkueen johtajana.
Spartakiadeihin osallistuminen johti Ponsénin erottamiseen Työväen Urheiluliitosta. Erottamisen johdosta hän pystyi kotimaassa osallistumaan ainoastaan Työläisurheilun Yhtenäisyyskomiteaan liittyneiden kommunistijohtoisten seurojen kilpailuihin, kunnes viranomaiset alkoivat lakkauttamaan kommunistiseuroja vuonna 1930. Ponsénilla olisi ollut mahdollisuus päästä kilpailemaan loikkaamalla SVUL:n seuraan, mutta useasta muusta spartakiadeihin osallistuneesta urheilijasta poiketen hän ei siirtynyt porvariseuraan. TUL:n painijaosto oli valmis hyväksymään Ponsénin uudelleen jäseneksi jo 1931, mutta liittotoimikunta suostui tähän vasta toukokuussa 1934. Ponsénin arvostusta urheilijoiden keskuudessa kuvastaa, että liittotoimikunnalle esitettiin hänen puolestaan useita vetoomuksia, ja painijat sekä nyrkkeilijät uhkasivat jopa jäädä pois vuoden 1934 liittojuhlista, ellei Ponsénia oteta takaisin. Ponsén menetti kilpailutaukonsa aikana suurimman osan parhaista vuosistaan urheilijana. Asiantuntijoiden mukaan hän oli 1920-luvun jälkipuoliskolla maailman paras kreikkalais-roomalaisen tyylin raskaan sarjan painija.
1920–1930-lukujen vaihteessa Ponsén toimi ravintoloitsijana pyörittäen ruokalaa Helsingin Kalliossa ruokalaa. 1930-luvun alussa Ponsén menetti rahojaan, joita hän oli sijoittanut Käpylän Urheilijoiden vuonna 1925 rakentaman Käpylän työväentalon osakkeisiin. Työväentalo pakkohuutokaupattiin, kun seura lakkautettiin kommunistilakien nojalla vuonna 1931. Vuosikymmenen lopussa Ponsén muutti Lohjalle, jonne hän raivasi Kuuselan tilan Lohjanjärven rannalle. Ponsén jatkoi painiuraansa vielä 1940-luvun alkuun ja viljeli tilaansa 1970-luvulle saakka.
Perhe

Kaarlo Ponsénin veli oli jatkosodassa kaatunut Rauman Toiveen painija Johan Henrik Ponsén.
Saavutukset

Työläisolympialaiset 1. sija (raskas sarja) 1937
Spartakiadit 1. sija (raskas sarja) 1928
Työläispainijoiden maailmanmestaruus (raskas sarja) 1930
TUL:n mestaruus (yli 82,5 kg) 1927
TUL:n mestaruus (yli 80 kg) 1939
Therian

Therian tarkoittaa ihmistä, joka identifioituu eläimeksi. Eläinlajia, joksi therian identifioituu, kutsutaan theriotyypiksi. Yleensä therianit pitävät kokemuksiaan hengellisyyden, psykologian tai neuropoikkeavuuden tuotteina, mutta identiteetin hahmottamisen tapa ei ole theriania määrittävä piirre. Jotkut käyttävät identiteetistään englanninkielistä termiä "transspecies" (translajisuus).
Therianit ovat osa laajempaa otherkin-alakulttuuria, jonka alkuperä on haltioiksi identifioituvien ihmisten verkkoyhteisöissä 1990-luvun alkupuolella.lähde?
Historia

Ensimmäinen Euroopassa pidetty therianien kokoontuminen oli vuoden 1996 huhtikuun 3.-11. Walesin Aberystwythissä järjestetty EuroHowl '96.lähde?
Vuonna 2011 kanadalais-yhdysvaltalainen monitieteinen tutkimusryhmä International Anthropomorphic Research Project (IARP) sisällytti ensimmäistä kertaa therianit ja muut otherkin -alakulttuurin edustajat turreja käsitelleeseen vuotuiseen katsaukseensa (Furry Survey).
Identifioituminen eläimeksi

Identifioituminen ei-ihmiseksi on osa therian- ja otherkin-yksilöiden määritelmää.
Myös turrit käyttävät eläinasuja, mutta siihen ei tarvitse liittyä identifioitumista eläimeksi, vaikka moni niin luulee ja vaikka hekin usein esittävät persoonaansa eläin-avatarin kautta: 25-44 % turreista kokee olevansa alle sataprosenttisesti ihminen, 7 % koko väestöstä (Yhdysvalloissa).
Erään tutkimuksen mukaan turri- ja otherkin-populaatiosta 81 % on turreja, 10 % therianeja, 4 % molempia ja 5 % muuten otherkin-ihmisiä. Muissa tutkimuksissa 11-17 % turreista on therianeja.
Asteikolla 1-7 therianit identifioituivat eläimiksi erittäin voimakkaasti (keskimäärin 6,60) ja turrit melko voimakkaasti (5,60). Kun yhteys lempilajiin eroteltiin hengelliseen, identiteettin ja tykkäämiseen, nämä kaikki saivat arvon 4-5 therianeilta, 2-4 turreilta ja 1-3 muilta. Tykkäämisessä erot therianeihin olivat pienimmät.
Lasten therian-kulttuuri Suomessa

Elokuussa 2024 Suomen lehdet kirjoittivat, miten lapset käyttävät therian-eläinmaskeja ja tekohäntiä kouluissa, maukuivat ja haukkuivat oppitunnilla ja juoksivat ulkona ilman kenkiä. Eläinmaskit kiellettiin joissain kouluissa.
Erikoispsykologi Nina Pyykkönen sanoi lapsen therian-leikin voivan olla kehitykselle hyödyllistä. Jos se kuitenkin vie liikaa tilaa muilta asioita tai estää kasvua ja kehitystä, tulee olla huolissaan. Samoin jos ei osata ollenkaan poistua eläinidentiteetistä eikä puhumaan. Samaistuminen eläimiin on yleistä, ja leikki voi sallia poistumisen arkiminän haasteista ja rajoitteista, kuin katsoisi hömppäelokuvaa. Pyykkönen arvelee, että lapset eivät oikeasti identifioidu eläimiksi, mutta hänestä on hyvä saada kokeilla sellaisiakin identiteettejä. Myös toimittaja Maija Kansanen arvioi, että vain harvalle lapselle tai nuorelle kyse on enemmästä kuin leikistä tai harrastuksesta.
Kaja Kallas

| Kaja Kallas |
| --- | --- |
 Virallinen muotokuva vuodelta 2024.
Viron pääministeri
 Kaja Kallaksen I hallitus 26. tammikuuta 2021 – 18. heinäkuuta 2022 Kaja Kallaksen II hallitus 18. heinäkuuta 2022 – 17. huhtikuuta 2023 Kaja Kallaksen III hallitus 17. huhtikuuta 2023 – 23. heinäkuuta 2024  
Presidentti:  Kersti Kaljulaid Alar Karis
Edeltäjä:  Jüri Ratas
Seuraaja:  Kristen Michal
Euroopan parlamentin jäsen
 1.7.2014–5.9.2018  
Seuraaja:  Igor Gräzin
 Reformipuolueen puheenjohtaja
 15. huhtikuuta 2018–  
Edeltäjä:  Hanno Pevkur
Henkilötiedot
Syntynyt: 18. kesäkuuta 1977 (ikä 47) Tallinna, Viron SNT, Neuvostoliitto
Kansalaisuus:  virolainen
Ammatti:  asianajaja
Tiedot
Puolue:  Viron reformipuolue
Tutkinnot:  Tarton yliopisto Estonian Business School
Aiheesta muualla
Kotisivu
Kaja Kallas (s. 18. kesäkuuta 1977 Tallinna) on virolainen poliitikko ja Viron reformipuolueen puheenjohtaja. Hän toimi maansa pääministerinä vuosina 2021–2024. Kallas oli Viron ensimmäinen naispääministeri. Hän toimi Euroopan parlamentin jäsenenä vuosina 2014–2018.
Koulutus ja lakiura

Kallas on valmistunut Tarton yliopiston oikeustieteellisestä tiedekunnasta, missä hän opiskeli vuosina 1995–1999. Kallas on suorittanut MBA-tutkinnon Estonian Business Schoolissa vuosina 2007–2009. Valmistuttuaan Tarton yliopistosta hän työskenteli asianajajana Virossa lakitoimisto Tarkin palveluksessa ja oli toimiston osakkaana viimeksi vuosina 2004–2006. Kallas oli lyhyen aikaa vuonna 2001 asianajajana Pariisissa Courtois Lébelillä ja vuonna 2003 Helsingissä Hannes Snellmanilla. Tarkin jälkeen Kallas on toiminut asianajajana, kilpailuoikeusosaston johtajana ja osakkaana lakitoimisto Luiga Mody Hääl Boreniuksella vuosina 2006–2011.lähde?
Poliittinen ura > Uran alkuvaiheet

Kallas valittiin Viron parlamenttiin vuonna 2011 Reformipuolueen edustajana. 2014–2018 hän toimi Euroopan parlamentin jäsenenä.
Poliittinen ura > Reformipuolueen johdossa

Joulukuussa 2017 Hanno Pevkur ilmoitti eroavansa Reformipuolueen puheenjohtajan paikalta, minkä jälkeen muutama päivä myöhemmin Kallas asettui ehdolle puolueen johtoon. Pevkurin eron taustalla olivat puoluetta edeltävinä kuukausina rasittaneet sisäiset ristiriidat. Hän ilmoitti tukevansa Kallasta uudeksi puheenjohtajaksi.
Kallaksen lisäksi ei ilmoittautunut muita puheenjohtajaehdokkaita, ja hänet valittiin virallisesti Pevkurin seuraajaksi puoluekokouksessa 14. huhtikuuta 2018. Kallas on Reformipuolueen ensimmäinen naispuolinen puheenjohtaja. Hän oli jo aiemmin kertonut luopuvansa paikastaan Euroopan parlamentissa kesällä.
Kallas valittiin Riigikogun jäseneksi vuoden 2019 vaaleissa, joissa Reformipuolue lisäsi kannatustaan ja pysyi suurimpana puolueena. Presidentti Kersti Kaljulaid nimitti Kallaksen ensin hallitustunnustelijaksi, mutta Jüri Ratasin johtama keskustapuolue oli jo aiemmin käynyt epävirallisia hallitusneuvotteluja Konservatiivisen kansanpuolueen (EKRE) ja Isänmaan kanssa. Kallaksen epäonnistuttua hallituksen muodostamisessa presidentti nimitti Ratasin hallitustunnustelijaksi virallisesti.
Jüri Ratasin hallituksen erottua alkuvuonna 2021 presidentti Kaljulaid nimitti Kallaksen hallitustunnustelijaksi ja 26. tammikuuta 2021 pääministeriksi. Kallaksesta tuli täten Viron ensimmäinen naispääministeri. Hänen ensimmäinen ulkomaanvierailunsa oli Suomeen 19. helmikuuta 2021, kun hän tapasi pääministeri Sanna Marinin ja presidentti Sauli Niinistön. Tapaamisissa keskusteltiin Suomen ja Viron kahdenvälisistä suhteista, koronapandemian hoidosta, kansainvälisistä kysymyksistä sekä ajankohtaisista EU-asioista.
Venäjän hyökättyä Ukrainaan vuonna 2022 Kallas on saanut kansainvälistä huomiota ja arvostusta kovalinjaisista kannanotoistaan Venäjän suhteen. Mediassa häntä alettiin kutsua ”Euroopan uudeksi Rautarouvaksi”. Kallas on verrannut hyökkäystä Viron kokemaan Neuvostoliiton miehitykseen, ja hänen mukaansa rauhan tavoittelu tekemällä myönnytyksiä Venäjälle osoittaisi tälle, että hyökkäyssodasta voi hyötyä, mikä vaarantaisi jatkossa Viron ja Suomen kaltaisten maiden turvallisuuden. Hän on vaatinut yrityksiä katkaisemaan liikesuhteet Venäjälle.
Poliittinen ura > Kohu ja erovaatimukset

Elokuussa 2023 heräsi kohu, kun julkisuuteen tuli tieto, että Kallaksen aviomies Arvo Hallikin osittain omistama kuljetusalan yritys Stark Logistics oli jatkanut kuljetuksia Venäjälle. Hallikin osakkuus yritykseen tuli hänen Novaria Consult -yhtiönsä kautta, jolle Kallas puolestaan oli lainannut rahaa. Stark Logisticsin johto on puolustautunut sanomalla, että toiminnalla on pyritty auttamaan Venäjällä toimintaansa lopettavaa virolaista yritystä, ja Kallaksen mukaan yritys on katkaissut liikesuhteet venäläisiin asiakkaisiin. Kallas on korostanut olevansa ulkopuolinen puolisonsa liiketoimiin nähden ja sanonut, että hänen lainansa oli osoitettu Novaria Consultille, joka on ”täysin eri yritys”, kuin Stark Logistics. Kallasta syytettiin tekopyhyydestä, ja Postimees-lehdessä hänen vastauksiaan luonnehdittiin sekaviksi ja ristiriitaisiksi.
Viron suurimmat sanomalehdet Postimees ja Eesti Päevaleht vaativat Kallaksen eroa, ja kahden kyselytutkimuksen mukaan yli puolet virolaisista kannatti Kallaksen eroamista. Kallas ilmoitti Viron yleisradion haastattelussa, ettei hänellä ole aikomusta erota, ja hän sanoi jatkavansa pääministerinä Ukrainan ja Viron vapauden puolustamista. Erovaatimuksista huolimatta esimerkiksi virolainen asiantuntija, politologi Tõnis Leht ei pidä eroa todennäköisenä, koska hallituskriisiä ei ole syntynyt, sillä reformipuolueen hallituskumppanit sosiaalidemokraatit ja Viro 200 -puoluepitävät Kallaksen kohtaloa reformipuolueen asiana.
Poliittinen ura > Venäjän etsintäkuulutus

Helmikuussa 2024 ilmoitettiin, että Venäjä on maan rikoslain perusteella etsintäkuuluttanut Kaja Kallaksen, koska hän on poistattanut neuvostoaikaisia sotamonumentteja. Kallas kommentoi viestipalvelu X:ssä tämän osoittavan, että hän toimii oikealla tavalla: ”EU:n vahva tuki Ukrainalle on menestys ja satuttaa Venäjää”.
Poliittinen ura > Nimitys komissioon

Kallas nimitettiin unionin ulkoasioiden ja turvallisuuspolitiikan korkeaksi edustajaksi 1. joulukuuta 2024 alkaen.
Yksityiselämä

Kallas on Viron reformipuolueen entisen puheenjohtajan Siim Kallaksen tytär. Hänen äitinsä Kirsti, isoäitinsä ja isoisoäitinsä pakkosiirrettiin vuonna 1941 Neuvostoliiton toimesta Siperiaan, missä heidät pidettiin seuraavan 10 vuoden ajan. Kallas meni naimisiin elokuussa 2002 Roomet Leigerin kanssa, mutta avioliitto päättyi myöhemmin eroon. Vuosina 2011–2014 hän oli avoliitossa Viron entisen valtiovarainministerin ja Res Publican entisen puheenjohtajan Taavi Veskimäen kanssa, ja parilla on yhteinen lapsi. Kallaksen nykyinen puoliso on Arvo Hallik. Kallas puhuu viron lisäksi sujuvasti suomea, ranskaa, venäjää ja englantia.
Kunnianosoituksia

Romanian tähden ritarikunta (Romania, 2021)
Ruhtinas Jaroslav Viisaan ritarikunta (Ukraina, 2023)
Aiheesta muualla

Kuvia tai muita tiedostoja aiheesta Kaja Kallas Wikimedia Commonsissa
Kaja Kallaksen verkkosivut (viroksi)
Kaja Kallas Euroopan parlamentin jäsenet. Euroopan parlamentti.
| 0 | 1 | 2 |
| --- | --- | --- |
| Edeltäjä: Hanno Pevkur | Viron reformipuolueen puheenjohtaja 2018– | Seuraaja: (nykyinen) |
| n k Viron pääministerit |
| --- | --- | --- |
:  Savisaar1  Vähi1  Laar  Andres Tarand  Vähi  Siimann  Laar  S. Kallas  Parts  Ansip  Rõivas  Ratas  K. Kallas  Michal 
1 = Virkaa toimittava pääministeri
| n k   Viron Euroopan parlamentin jäsenet (2014–2019) |
| --- | --- |
EPP:  Kelam 
ALDE:  Ansip (2014)  Gräzin (2018–2019)  Kallas (2014–2018)  Paet (2014–)  Toom 
S&D:  Lauristin (2014–2017)  Padar (2017–2019) 
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa  Yhdysvallat  Latvia  Puola 
Henkilöt:  MEP-hakemisto
Ibtissam Lachgar

Ibtissam Lachgar kädessään One Law For All -palkinto vuonna 2018.
Ibtissam Lachgar (arab. ابتسام لشكر‎, Ibtisām Laškar; s. 1975) on marokkolainen psykologi, feministi ja islam-kriitikko. Hän on yksi harvoista avoimesti ateisteista marokkolaisista. Toimintansa johdosta hänet on pidätetty useasti ja julistettu ”Marokon vaarallisimmaksi naiseksi”.
Keski-Afrikan CFA-frangi

| Keski-Afrikan CFA-frangi |
| --- | --- |
 10000 Keski-Afrikan CFA-frangin arvoinen seteli.
ISO 4217 -koodi:  XAF
Keskuspankki:  Keski-Afrikan valtioiden keskuspankki
Käyttäjät:  Gabon, Kamerun, Keski-Afrikan tasavalta, Kongon tasavalta, Päiväntasaajan Guinea ja Tšad
Jaettava yksikkö:  centime (periaatteessa; ei käytössä)
Keski-Afrikan CFA-frangi (ransk. franc de la Coopération Financière en Afrique Centrale, valuuttakoodi XAF) on kamerunilaisen  Keski-Afrikan keskuspankin (BEAC) liikkeelle laskema valuutta, jota käytetään Keski-Afrikan valtioiden talous- ja rahaliittoon (CEMAC) kuuluvien Afrikan valtioiden virallisena valuuttana. Rahaliiton kuusi jäsenmaata ovat: Gabon, Kamerun, Keski-Afrikan tasavalta, Kongon tasavalta, Päiväntasaajan Guinea ja Tšad.
Keski-Afrikan CFA-frangi on CFA-frangin itäisempi toteutus ja on arvoltaan yhtenevä läntisemmän Länsi-Afrikan CFA-frangin kanssa. Valuutta sidottiin 1. tammikuuta 1999 euroon vaihtosuhteella 655,957 Keski-Afrikan CFA-frangia vastaa yhtä euroa. Ennen eurokytkentää CFA-frangin arvo oli sidottu Ranskan frangiin. CFA-frangia on pidetty Ranskan uuskolonialismin symbolina. CFA-frangia käyttävät maat on velvoitettu tallettamaan 50 prosenttia valuutastaan Ranskan valtiovarainministeriön hallitsemille ranskalaisten pankkien tileille. Toisaalta Ranskan valtionvarainministeriö takaa valuutan vaihdettavuuden euroon, mikä on luonut vakautta valuutalle ja pitänyt sen edullisena.
Aiheesta muualla

Kuvia tai muita tiedostoja aiheesta Keski-Afrikan CFA-frangi Wikimedia Commonsissa
Kurssilaskin 655957 XAF euoina (englanniksi) (xe.com)
| Tämänhetkiset XAF-vaihtokurssit |
| --- | --- |
XE.com:sta:: AUD CAD CHF EUR GBP HKD JPY USD
OANDA.com:sta:: AUD CAD CHF EUR GBP HKD JPY USD
| n k Afrikan rahayksiköt |
| --- | --- |
Etelä:  Angolan kwanza  Botswanan pula  Etelä-Afrikan randi  Lesothon loti  Malawin kwacha  Namibian dollari  Saint Helenan punta  Swazimaan lilangeni 
Itä:  Burundin frangi  Djiboutin frangi  Eritrean nakfa  Euro (Mayotte, Réunion)  Etiopian birr  Kenian šillinki  Komorien frangi  Madagaskarin ariary  Mauritiuksen rupia  Mosambikin metical  Ruandan frangi  Sambian kwacha  Somalian šillinki  Tansanian šillinki  Yhdysvaltain dollari (Zimbabwe)  Zimbabwen kulta (Zimbabwe) 
Keski:  Keski-Afrikan CFA-frangi (Kamerun, Keski-Afrikan tasavalta, Tšad, Kongon tasavalta)  Kongon frangi  Ugandan šillinki 
Länsi:  Eco  Gambian dalasi  Ghanan cedi  Guinean frangi  Kap Verden escudo  Keski-Afrikan CFA-frangi (Päiväntasaajan Guinea ja Gabon)  Liberian dollari  Länsi-Afrikan CFA-frangi (Benin, Burkina Faso, Norsunluurannikko, Guinea-Bissau, Mali, Niger, Senegal ja Togo)  Nigerian naira  Mauritanian ouguiya  São Tomén ja Príncipen dobra  Sierra Leonen leone 
Pohjoinen:  Algerian dinaari  Egyptin punta  Euro (Kanariansaaret, Madeira, Plazas de soberanía)  Etelä-Sudanin punta  Libyan dinaari  Marokon dirhami  Seychellien rupia  Sudanin punta  Tunisian dinaari
Albijon Muzaci

| Henkilötiedot |
| --- | --- | --- | --- |
Syntymäaika: 11. kesäkuuta 1996 (ikä 28)
Syntymäpaikka: Mitrovica, Kosovo
Pelipaikka: hyökkääjä
Pituus: 184 cm
Seura
Seura: TPS
Pelinumero: 29
Junioriseurat
2008–2012: KaaPo
2013: ÅIFK
Seurat
| Vuodet | Seura | O | (M) |
| 2014–2015 | SalPa | 50 | (14) |
| 2016 | FC Jazz | 9 | (0) |
| 2016 | → PPT | 1 | (0) |
| 2016–2018 | SalPa | 47 | (13) |
| 2019–2022 | TPS | 94 | (18) |
| 2023 | SalPa | 23 | (7) |
| 2024– | TPS | 17 | (10) |
| Yhteensä | Yhteensä | 241 | (62) |
 Seurajoukkueuran tilastot kattavat vain kansalliset sarjat, päivitetty 11. tammikuuta 2025.
Albijon Muzaci (s. 11. kesäkuuta 1996 Mitrovica, Kosovo) on kosovolais-suomalainen jalkapalloilija. Hän on pelipaikaltaan keskus- tai laitahyökkääjä.
Muzaci on Kaarinan Nappuloiden ja Kaarinan Poikien kasvatti. Hän lopetti 16-vuotiaana jalkapallon puoleksi vuodeksi ennen kuin jatkoi uraansa Åbo IFK:ssa. Kaudeksi 2014 Muzaci siirtyi Salon Palloilijoihin. Vuonna 2016 hän pelasi porilaisessa FC Jazzissa. Kaudeksi 2019 hän siirtyi Suomen Ykkösessä tuolloin pelanneeseen Turun Palloseuraan. Hän pelasi Ykkösessä 22 ottelua, joissa hän teki seitsemän maalia, ja molemmat nousukarsintaottelut, joiden myötä TPS nousi Veikkausliigaan.
Muzaci pelasi kaudella 2020 TPS:ssä 19 veikkausliigaottelua ja niissä 14 kertaa avauskokoonpanossa. Kauden neljännessä ottelussa Helsingin Jalkapalloklubia vastaan hän tuli vaihdosta kentälle mutta sai 13 minuutissa kaksi varoitusta ja joutui ulos kentältä. Suomen Palloliitto perui myöhemmin videotarkastelun jälkeen toisen varoituksen ja ulosajosta seuranneen pelikiellon. Kauden ainoan liigamaalinsa hän teki elokuussa Kuopion Palloseuraa vastaan. Liigakarsinnassa KTP:tä vastaan Muzaci teki TPS:n ainoan maalin mutta KTP nousi liigaan vierasmaalisäännön perusteella yhteismaalien ollessa tasan 1–1. Kaudella 2021 Muzaci jatkaa Ykköseen pudonnessa TPS:ssä.
Masi

Masin 50-vuotisjuhlakirjan kansi (2000).
Masi (engl. Beetle Bailey) on Mort Walkerin luoma strippisarjakuva, joka käsittelee sotilaselämää. Sarjan päähenkilö Masi on ikäviä tehtäviä välttelevä laiska sotamies.
Historiaa

Masin sanomalehtistrippi ilmestyi ensimmäisen kerran 4. syyskuuta 1950.
Masi oli viimeinen sarjakuva, jonka King Features Syndicaten perustaja sanomalehtimagnaatti William Randolph Hearst hyväksyi levitykseen.
Sarjakuvan päähenkilön Masin esimuoto oli Spider (suom. hämähäkki), joka esiintyi yliopistoelämää kuvaavissa yhden ruudun pilapiirroksissa. Kun hahmo rekisteröitiin ja siitä alettiin luoda useamman ruudun mittaisia sarjakuvia, kävi ilmi, että Spider-nimi oli jo varattu. Uudeksi nimeksi otettiin Beetle (”kovakuoriainen”) Bailey.
Vuosien aikana Mort Walkeria ovat avustaneet Masin piirtämisessä mm. Jerry Dumas, Bob Gustafson, Frank Johnson sekä hänen poikansa Brian ja Greg Walker, joista jälkimmäinen on nykyisin Masin virallinen piirtäjä.
Sarjakuvan ympäristönä oli aluksi yhdysvaltalainen college nimeltään Rockview ja Masi oli opiskelija. Pian hän kuitenkin värväytyi armeijaan (Korean sodan aikana) ja sarjan aiheeksi muuttui armeijaelämä Jermulan (engl. Camp Swampy) varuskunnassa. Masi tosin jäi ikuisesti varuskunta-alueelle, sillä hän ei koskaan saanut komennusta sotaan.
Masi on luonteeltaan patalaiska velttoilija, jonka takia hän joutuu usein vaikeuksiin. Varsinkin sarjan alkuaikoina college-elämän aikana hän harrasti paljon jekkuja ja velmuilua opistokavereidensa kanssa kuten myös armeijassa. Masi on kuitenkin pohjimmiltaan hyväntahtoinen. Hänen silmiään ei näytetä koskaan, sillä niiden edessä hänellä on aina lakki tai sotilaskypärä.
Suomessa muun muassa Helsingin Sanomat julkaisi Masia päivittäin vuosina 1956–2015. Masilla on Suomessa ollut myös useaan otteeseen nimikkolehti. Viikkosanomat julkaisi sitä vuosina 1958–1966 ja Semic vuosina 1972–1985 ja 1996–1998. Lehden lisäksi on jatkuvasti julkaistu useita erilaisia Masi-albumeita ja -pokkareita. Mort Walker vieraili Suomessa vuonna 2000. Silloin ilmestyi myös kovakantinen Masin 50-vuotisjuhlakirja.
Walker kuoli tammikuussa 2018. Hänen poikansa Brian ja Greg Walker ovat ilmoittaneet jatkavansa sarjaa. He ovat olleet mukana sen tekemisessä jo 1970-luvulta alkaen.
Masista on tehty myös animaatiosovituksia. Niitä on julkaistu suomeksi puhutuilla VHS-kaseteilla, joiden dubbauksista vastasivat Golden Voice Oy ja PVP Voice Oy.
Sivuhahmoja > Sivuhahmoja Rockview’n collegessa

Fuksi / Keltanokka (Freshman) – Masin kämppäkaveri, ensimmäisen vuoden opiskelija, joka joutui usein Masin kiusanteon uhriksi.
Katkera Kake / Kärtty (Bitter Bil) – huonotuulinen ja pessimistinen nuorukainen. Ulkonäkö muistutti nykyajan Vikiä, mutta luonne enemmän Rokkia.
Timantti-Jaska (Diamond Jim) – rikkaan perheen poika, joka oli aina (isänsä) rahoissa.
Plato (Plato) – collegen nero. Plato ilmestyi myöhemmin myös Jermulan varuskuntaan.
Maisa (Bunny) – Masin tyttöystävä.
Suomessa ilmestyneitä video- ja DVD-julkaisuja

Sotamies Masi: Kunnon kunkku ja muut pelit
Sotamies Masi: Upseerien paraati
Sotamies Masi: Jermuleirin ylpeys
Sotamies Masi
Masi: Keräilyboksi
Aiheesta muualla

Paras palkinto: piirros kaapin ovessa
mortwalker.com (englanniksi)
Beetle Bailey at King Features (Arkistoitu – Internet Archive) (englanniksi)
BeetleBailey.com (englanniksi)
Toonopedia (englanniksi)
Masi-sarjakuvalehdet Suomessa
Consuming Passions

| Consuming Passions |
| --- | --- |

Ohjaaja:  Giles Foster
Käsikirjoittaja:  Paul D. Zimmerman Andrew Davies
Perustuu:  Michael Palinin ja Terry Jonesin näytelmään Secrets (1973)
Tuottaja:  William P. Cartlidge
Säveltäjä:  Richard Hartley
Kuvaaja:  Roger Pratt
Pääosat:  Vanessa Redgrave Jonathan Pryce Tyler Butterworth
Valmistustiedot
Valmistusmaa:  Yhdistynyt kuningaskunta
Tuotantoyhtiö:  Euston Films The Samuel Goldwyn Company
Ensi-ilta:   6. huhtikuuta 1988 New York City, New York
Kesto:  98 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Consuming Passions on vuonna 1988 ensi-iltansa saanut Giles Fosterin ohjaama brittiläinen musta komedia, jonka pääosissa ovat Vanessa Redgrave, Jonathan Pryce ja Tyler Butterworth. Consuming Passions perustuu Michael Palinin ja Terry Jonesin näytelmään Secrets (1973), jonka pohjalta Paul D. Zimmerman ja Andrew Davies laativat elokuvan käsikirjoituksen. Elokuvan tuottajana oli William P. Cartlidge.
Juoni

Consuming Passions kertoo suklaatehtaasta, joka alkaa valmistaa suklaata, joka sisältää ihmislihaa. Kaikki alkaa vahingosta, kun Ian Littleton kolkkaa vahingossa suklaatehtaan kolme työntekijää sekoitusastiaan. Ihmislihaa sisältävä suklaa lähtee kuluttajille, joiden keskuudessa suklaasta tulee suuri hitti.